open-index/open-wikipedia-markdown huggingface dataset:
Lykkeliten (album)

***Lykkeliten*** er det 5. samlealbumet til Wenche Myhre som ble gitt ut i 2004. Albumet inneholder sanger fra de tidligere barne-albumene *[[Sanger fra den gang mor var liten]]*, *[[Sanger fra dengang mor var liten 2]]* og *[[Sanger fra dengang mor var liten 3]]*.

## Sporliste

# «Gartnerløkka» (Thoralf Borg og Rudolf Nilsen)
# «Lykkeliten» (Frimann Clasen)
# «Bæ, bæ, lille lam» (A. Tegnér)
# «Kom bukken til gutten» (E. Grieg og B. Bjørnson)
# «Jeg synger så gjerne» (M. Munthe)
# «Om morgenen» (M. Munthe)
# «Spillemann»
# «Amandus dukkemann» (Thorbjørn Egner)
# «Der bor en baker»
# «Fødselsdagen» (M. Munthe)
# «Karusell»
# «Lua av» (M. Munthe)
# «Kjære kom og dans med meg» (M. Munthe og E. Humperdinck)
# «En premiegutt» (M. Munthe)
# «Jeg gikk meg over sjø og land»
# «Høyt på et tre en kråke» (J. L. Heiberg)
# «Klokkene»
# «Den rike mannen» (Thorbjørn Egner)
# «God morgen» (M. Munthe)
# «Ingrids vise» (H. Kjerulf og B. Bjørnson)
# «Grønnsaks-spisevise» (Thorbjørn Egner)
# «Håbergskogen» (M. Munthe)
# «Skomaker» (M. Munthe)
# «Kjære lille gutten min» (P. Winge)
# «Om kvelden» (M. Munthe)

## Eksterne lenker
*
Albert Amrhein

**Albert Amrhein** (født 29. desember 1870, død 20. mai 1945 ) var en tysk sportsutøver som deltok i de olympiske leker 1900 i Paris.
  
Amrhein var med på det tyske laget i rugby union under Sommer-OL 1900 i Paris. Det var kun tre lag som deltok og det ble spilt kun to kamper. Tyskland spilte en kamp, de tapte til Frankrike med 17-27. I den andre kampen vant Frankrike med 27-8 over et britisk lag. Frankrike ble olympiske mestere og både Tyskland og Storbritannia er av IOC oppført som sølvmedaljevinnere.    

## OL-medaljer
* 1900  Paris -  Sølv i rugby union  Tyskland

## Eksterne lenker
*
Ismail Ahmed Ismail

**Ismail Ahmed Ismail** (født 1984) er en sudansk friidrettsutøver som konkurrerer i mellomdistanseløp.

Under junior-VM 2002 ble Ismail nummer 5 på 800 meter. Han deltok også i VM 2003 i Paris, men kvalifiserte seg ikke til finalen. I det afrikanske mesterskapet i 2004 tok han bronsemedalje på 800 meter, og under OL 2004 i Athen ble han nummer åtte i finalen. 

I 2006 ble han nummer to i det afrikanske mesterskapet, og karrierens høydepunkt kom under OL 2008 i Beijing. Ismails sølvmedalje var den første medaljen Sudan hadde vunnet i noe OL. 

Han bar sitt lands flagg under åpningen av Sommer-OL i London i 2012.

## Referanser


## Eksterne lenker
*
Maria Cioncan

**Maria Cioncan** (født 19. juni 1977, død 21. januar 2007) var en rumensk friidrettsutøver som konkurrerte i mellomdistanseløp.

Cioncan innledet karrieren med å bli nummer 7 i innendørs-VM 2001 på 1500 meter. Hennes første utendørsmesterskap var VM 2003 i Paris, der hun deltok på både 800 meter og 1500 meter. På den korteste distansen ble hun slått ut i semifinalen. På 1500 meter gikk hun til finalen, der hun endte på niendeplass.

Hennes største suksess kom under OL 2004 i Athen der hun tok bronsemedalje på 1500 meter. Hun deltok også på 800 meter, her ble hun nummer 7 i finalen.

Hennes siste mesterskap var innendørs-VM 2006 i Moskva der hun løp 800 meter uten å kvalifisere seg til finalen.

21. januar 2007 omkom hun i en bilulykke nær Pleven i Bulgaria.

## Referanser


## Eksterne lenker
*
Hogsetfeltet

**Hogsetfeltet** er et tettsted i Lillestrøm kommune i Akershus. Tettstedet hadde  innbyggere per 1. januar , og ligger omtrent ti kilometer øst for Sørumsand.

## Referanser
Joseph Ebuya

**Joseph Ebuya** (født 20. juni 1987 i Baragoi) er en kenyansk løper som har spesialisert seg på 5 000 meter.

Han er en av få løpere som representerer Turkana-folket. Han omtaler seg som Turkana, selv om han selv er født i Nyahururu. Forbindelsen til Turkana-folket har han fordi familien hans kommer fra Barrkoi in Turkanadistriktet. Han er den yngste av 10 barn.

Han er tilknyttet PACE Sports Management, en treningsleir i Kaptagat.

## Meritter

### Personlige rekorder
* 3000 meter – 7.34,66 min (2007)
* 5000 meter – 12.51,00 min (2007)
* 10000 meter – 28.53,46 min (2006)

## Referanser


## Eksterne lenker
* 
* Profil hos Pace Sports Management
Du, du, du

**«Du, du, du»** er en populær tysk sang med melodi av Lotar Olias og tekst av Walter Rothenberg. Den ble publisert i 1953.

Marlene Dietrich har spilt inn en tysk versjon.

Engelsk tittel er «You, You, You». Den engelske teksten ble skrevet av Robert Mellin.

The Ames Brothers with Hugo Winterhalter's orchestra and chorus spilte den inn i Manhattan Center, New York City, 16. mai 1951. Den ble utgitt av RCA Victor Records med katalognummer 20-5325A (i USA) og av EMI på His Master's Voice-etiketten med katalognummer B&nbsp;10543. I Norge ble den utgitt på His Master's Voice B&nbsp;10543.

Sangen ble en stor hit på for The Ames Brothers i 1953.

Den ble også en hit med Mel Carter på Derby Records i midten av 1960-årene, som en oppfølger til hans store hit «Hold Me, Thrill Me, Kiss Me».

## Norske versjoner
Gunnar Kaspersen og Tola har skrevet norske tekster. På norsk bærer de også tittelen «Du, du, du».

### Innspillinger

## Referanser
Marija Abakumova

**Marija Vasiljevna Abakumova** (russisk: Мари́я Васи́льевна Абаку́мова, født 1986) er en russisk friidrettsutøver som konkurrerer i spydkast.

Abakumova fikk sitt gjennombrudd under ungdoms-VM 2003 der hun kom på fjerdeplass. Som senior ble hennes første mesterskap VM 2007 i Osaka, her ble hun nummer 7. Hun vant opprinnelig sølvmedaljen under OL 2008 i Beijing, men ble fratatt medalje da hun er tatt for doping etter retesting av prøver fra OL. 

Hun deltok også i VM 2009 i Berlin, der hun hadde kvalifiseringens overlegent lengste kast med 68,92. I finalen greide hun ikke å prestere samme lengden, og lengstekastet på 66,06 holdt til bronsemedalje som hun seinere også ble fratatt på grunn av doping. 

## Referanser


## Eksterne lenker
*
Maurren Maggi

**Maurren Higa Maggi** (født 1976) er en brasiliansk tidligere friidrettsutøver som konkurrerte i lengdehopp og hekkeløp.

Maggis første internasjonale mesterskap var VM 1999 i Sevilla der hun gikk videre til finalen, men endte på åttendeplass. Hun deltok også under OL 2000, men gikk ikke videre til finalen. I VM 2001 kom hun på sjuendeplass.

I 2003 vann Maggi en bronsemedalje ved innendørs-VM i Birmingham. Samme år ble hun tatt for doping og ble utestengt i to år. I 2006 var hun tilbake og vant gull i det søramerikanske mesterskapet. Hun deltok også i VM 2007 i Osaka, der hun ble nummer 6.

I 2008 innledet hun sesongen med å ta sølv i innendørs-VM etter Naide Gomes. Senere samme år kom karrierens høydepunkt, da hun tok gull i OL i Beijing.

Hun vant gull i lengdehopp under de Panamerikanske leker 2011 i Guadalajara i Mexico.

Maggi er gift med den brasilianske racerføreren Antonio Pizzonia.

## Referanser


## Eksterne lenker
*
Memex

**Memex** (en sammentrekning av «memory extender») er navnet på et teoretisk hypertekstsystem beskrevet av Vannevar Bush i artikkelen *[[As We May Think]]*, første gang utgitt i *[[The Atlantic Monthly]]* i 1945. Memex har påvirket utviklingen av senere hypertekstsystemer.

Bush beskrev systemet som elektronisk forbundet med et personlig bibliotek og med mulighet for at vise bibliotekets bøker og film, samt til å automatisk følge kryssreferanser fra et verk til et annet. Men Memex skulle ikke bare tilby sammenlenket informasjon til brukeren; Det skulle også tilby et verktøy for å lage slike lenker.

Memexen skulle ha to skjermer, slik at man kunne se på flere ting samtidig. Den skulle også gjøre det mulig å se igjennom bøker eller dokumenter veldig raskt, ved hjelp av et par spaker.

## Referanser
Coenraad Hiebendaal

**Coenraad Christiaan Hiebendaal** (født 10. april 1879 i Gorinchem, død 3. juni 1921 i Amsterdam) var en nederlandsk roer som deltok i de olympiske leker 1900 i Paris.

Hiebendaal vant en olympiske sølvmedalje i roing under Sommer-OL 1900 i Paris. Han var med på båten med roere fra roklubben *Minerva Amsterdam* som kom på andreplass i den andre finalen i firer med styrmann bak Tyskland. De andre roerne var Geert Lotsij, Paul Lotsij,  Johannes Terwogt og Hermanus Brockmann som var styrmann.

## OL-medaljer
* 1900  Frankrike -  Sølv i roing, firer med styrmann  Nederland

## Referanser


## Eksterne lenker
*
Astrid Langjord

**Astrid Langjord** (1885–1955) var bondekone, dikter og organisasjonskvinne.

Astrid Langjord var født på Myrnes ved Fustvatnet. Moren var Berit Danielsdtr., og faren var læreren Olaus Ottesen Myrnes, som døde da Astrid var fem år gammel. Da flyttet moren med fire småjenter hjem til Langjorda i Bjørnådalen. Nitten år gammel giftet Astrid seg med onkelen Harald Langjord, som kom hjem til Bjørnådalen etter å ha vært gullgraver i Amerika.

Ut over folkeskolen fikk Astrid et års utdanning på Vefsn Folkehøgskole på Halsøy, og et fire måneders vevkurs på Statens Industriskole i Kristiania. Astrid engasjerte seg i mållaget og ungdomslaget, og i 1926-28 var hun formann i nemnda som skulle granske gamle folkedrakter i bygdene på Helgeland og utarbeide forslag til en nordlandsbunad. I 1949 ble hun som første kvinne valgt inn i styret til Noregs mållag.

Astrid skrev dikt og noveller for håndskrevne lagsblad og for bladet Skuld. I 1951 ga hun ut diktsamlingen *Flyg mine fuglar* og i 1956 *Ei lita gjente gøymer seg*.

I 1984 gav Vefsn kulturstyre ut samlingen Skrifter 1909-1955.

## Referanser


## Kilder
* Kristian Halse 1984: «Astrid Langjord» i Skrifter 1909-1955, ISBN 82-991236-0-7
* Rønnaug Tuven 1996: «Astrid Langjord» i Spor etter mødrene ISBN 82-993918-0-6

## Eksterne lenker
* Artikkel hos Nordland fylkesbibliotek
Du og jeg og vi to! (album)

***Du og jeg og vi to!*** er det 17. studioalbumet til Wenche Myhre. Det ble gitt ut i 2001 på selskapet Barneselskapet. Albumet lå på VG-lista i én uke og nådde plass 40 som beste plassering. Albumet ble nominert til en spellemannpris i kategorien «beste barneplate».

## Sporliste

# «Dyrene i Afrika» (Thorbjørn Egner og Aage Stentoft ) – 4.14
# «Jeg vil ha en blå ballong» (Billy Mure og Arne Bendiksen) – 2.52
# «Du og jeg og vi to» (Yngvar Numme og Paul Curtis ) – 2.36
# «Har du hørt historien om de tre små fisk» (Saxi Dowell og Ingbrigt Davik ) – 2.39
# «Gøy på landet» (Arne Svendsen og Leslie Sarony ) – 2.52
# «Seksogseksti» (Udo Jürgens og Ole Paus ) – 3.52
# «Napoleon med sin hær» (Trad.) – 3.50
# «Eventyrvisa» (Odd Bergset, Bergljot T. Farup og Maj Sønstervold ) – 2.20
# «Jungelsangen» (Sonni Holtedal Andergaard ) – 3.58
# «Kaptein Sorte Bill» (Thorbjørn Egner og Christian Hartmann ) – 2.54
# «Hurra for deg! (bursdagsmedly)» – 2.27
# «Ta den ring... (bursdagsleker)» – 3.08
# «Over regnbuen» (E. Y. Horburg, Alf Prøysen og Harold Arlen ) – 3.42
# «Chim Chim Cheree» (Richard M. Sherman, Harald Mæhle og Robert B. Sherman ) – 3.02
# «Dyrene i Afrika (Remiks)» – 3.29
# «Dyrene i Afrika (Karaokeversjon)» – 4.15

## Referanser
Tereza Marinova

**Tereza Montsjeva Marinova** (bulgarsk: Тереза Мончева Маринова, født 5. september 1977 i Pleven) er en bulgarsk friidrettsutøver som konkurrerer i lengdehopp og tresteg.

Marinova tilhørte den første generasjonen kvinnelige tresteghoppere og vant junior-VM 1996 med et hopp på 14,62. Under VM 1997 i Athen kom hun på sjetteplass. Hennes fremste meritt er fra OL 2000 i Sydney der hun vant gullmedaljen med et hopp på 15,20. 

Året etter, under VM 2001 i Edmonton, tok hun bronsemedaljen. Hennes siste store internasjonale mesterskap var EM 2006 i Göteborg, der hun ble nummer 7 i finalen.

## Eksterne lenker
*
Vanderlei de Lima

**Vanderlei de Lima** (født 11. august 1969) er en maratonløper fra Brasil. 

De Lima tok bronse i maraton under OL 2004 i Athen. Han ledet klart etter 35 km, men ble rett etterpå angrepet av tilskueren Cornelius Horan – noe som kan ha kostet de Lima gullmedaljen. Han ble tildelt Pierre de Coubertin-medaljen for sportsånden han viste etter løpet.

Han la opp som profesjonell utøver etter å ha løpt Saint Silvester-løpet nyttårsaften 2008.

Han tente den olympiske ild under Åpningsseremonien til OL i Brasil.

## Referanser


## Eksterne lenker
* 
*
Ule älv

**Ule älv** (finsk: *Oulujoki*) er en elv i de finske landskapene Norra Österbotten og Kajanaland. Elven begynner ved Ule träsk og renner gjennom kommunene Vaala, Utajärvi og Muhos. Den munner ut i Bottenviken ved Uleåborg.

Det er bygd tolv vannkraftverk langs elven, hvorav kraftverket ved Pyhäkoski i Muhos er det største.

## Eksterne lenker
* ''Uppslagsverket Finland'', Ule älv
* Vannkraftverk i Ule älv
* ''Arbets- och näringsministeriet, Skärgårdsdelegationen'': Finland. Öarnas och sjöarnas land, 2009
Ernst Felle

**Ernst Felle** (født 26. april 1876, død 1959) var en tysk roer som deltok i de olympiske leker 1900 i Paris.

Felle vant en olympisk bronsemedalje i roing under Sommer-OL 1900 i Paris. Han var med på båten, med roere fra roklubben *Ludwigshafener Ruderverein*, som kom på tredjeplass i firer med styrmann. De andre roerne var Otto Fickeisen, Carl Lehle, Hermann Wilker og Franz Kröwerath som var styrmann.

## OL-medaljer
* 1900  Paris -  Bronse i roing, firer med styrmann  Tyskland

## Referanser


## Eksterne lenker
*
VM i friidrett 2009 – 5 000 meter menn

Øvelsen **5 000 meter herrer** ved **[[VM i friidrett 2009]]** ble avholdt på Olympiastadion i Berlin den 20. og 23. august.

Norge var ikke representert i øvelsen.

## Medaljevinnere

## Rekorder

## Kvalifiseringskrav

## Program

## Resultater
### Forsøksheat
Kvalifisering: De 5 første utøverne i hvert heat var direktekvalifisert til finalen og ellers kom utvøverne med de 5 raskeste tidene til finalen.
}   || 1 ||align=left| Byron Piedra ||align=left|  ||  ||align=left|Fullførte ikke
|-  
|    || 1 ||align=left| Juan Luis Barrios ||align=left|  ||  ||align=left rowspan=2|Startet ikke
|-  
|    || 1 ||align=left| Fabiano Joseph Naasi ||align=left|  ||  
|}

### Finale

#### Mellomtider

## Eksterne lenker
* 5000 meter resultater fra IAAF. IAAF. Besøkt 1.september 2009.
Chicoasén-demningen

**Chicoasén-demningen**, også kjent som ***Manuel Moreno Torres***, er en statlig eid og drevet demning med vannkraftverk i elva Grijalva, 21 km nord for byen Tuxtla Gutiérrez, beliggende i kommunen Chicoasén i delstaten Chiapas i det sørøstlige Mexico. Demningen er hele 261 meter høy, og dermed blant verdens ti høyeste.

Kraftverket stod ferdig i 1981, og hadde da en installert produksjonseffekt på 1&nbsp;500 MW. I ettertiden ble effekten oppgradert og økt til 2&nbsp;430 MW fra 2002. Dermed er alle 8 opprinnelig planlagte turbiner installert og i produksjon. Kraften konsumeres i Veracruz og i sentrale industristrøk i landet.

I vassdraget Rio Griljava-Mexcalapa er det installert 4&nbsp;800 MW vannkraftkapasitet med en årsproduksjon på nesten 15 TWh. Kraftverken er:
* La Angostura-demningen *Belisario Domínguez* – 900 MW, 2,03 TWh
* Chicoasen-demningen *Manuel Moreno Torres* – 2&nbsp;430 MW, 6,0 TWh
* Malpaso-demningen *Netzahualcóyotl* – 1&nbsp;080 MW, 3,0 TWh
* Peñitas-demningen *Angel Albino Corzo* – 420 MW, 1,45 TWh

## Referanser


## Eksterne lenker
* CFE – liste over statsselskapets kraftverk.
* CFE – «POISE 2008-2017» – side 2-5.
* Ciepac - Boletin 303, 21. august 2002 - «Los Megaproyectos Hidroeléctricos del PPP», del 2.
* Explorando Mexico – «Plantas Hidroeléctricas en México».
* Business News Americas – «Chicoasen phase 2 expansion starts»
El Infiernillo-demningen

**El Infiernillo-demningen** er en statlig eid og drevet steinfyllingsdam med vannkraftverk i elva Balsas, med et reservoar som spenner over delstatene Guerrero og Michoacán i det sørlige Mexico. Selve demningen ligger i kommunen La Unión i Guerrero.  Kraftverket ble planlagt fra 1958 og stod ferdig i 1966, med en installert produksjonseffekt på 960 MW fra 1963 og 1&nbsp;705 MW fra 1966, fordelt på seks turbiner. 

Demningen er 149 meter høy og 350 meter lang. Reservoaret rommer et vannvolum på 9&nbsp;km³ (9&nbsp;mill&nbsp;m³). I 1979 ble demningen rammet av et jordskjelv som forårsaket noe ødeleggelser.

## Referanser


## Eksterne lenker
* CFE – liste over statsselskapets kraftverk.
* Explorando Mexico – «Plantas Hidroeléctricas en México».
* ASCE Publications – «El Infiernillo and La Villita Dams: Seismic Behavior»
DS «Rauma» (1889)

**DS**, senere **MS «Rauma»** var i perioden 1889–1963 en lokalrutebåt i fart i Møre og Romsdal.

## DS «Rauma»

* **Juni 1889**: Levert fra Akers mekaniske verksted Oslo (byggenr. 121)  som lokalrutebåt **«Rauma»** til Romsdals Dampskibsselskab, Molde. Satt inn i lokalrutefart mellom Molde og Romsdalsfjordene.
* **1894**: Ommålt etter nye måleregler: brt:120
* **1906**: Ny kjele installert ved Akers Mek. Verksted, Oslo. 25 nhk 135 ihk
* **191x**: Maskinkraften ommålt til 26 nhk 144 ihk
* **1. juni 1920**: Overtatt av Møre Fylkes Ruteselskap, Molde.
* **Juni 1925**: Satt inn i turistrute Sjøholt – Stranda – Hellesylt – Geiranger om sommeren. Fortsatte i lokalruter i Romsdal om vinteren.
* **23. april 1940**: «Rauma» var akkurat kommet til Molde med sårede, norske soldater fra Åndalsnes, da den ble angrepet av tyske bombefly. Båten ble forsøkt landsatt, men sank i forsøket på dette. Senere hevet og reparert.
* **1947**: Rederiets navn endret til Møre og Romsdal Fylkesbåtar, Molde.

## MS «Rauma»
* **1949**: Omfattende ombygd ved A. M. Liaaens Mek. Verksted, Ålesund.  Nytt overbygg av «sjøbuss»-type og ny salong i full bredde akter. Ny tonnasje: 160 brt. Motor montert: firesylindret 4tev Crossley dieselmotor (1948). Fart: 10 knop
* **Januar 1950**: Ferdig omygd. Satt inn i lokalruter på Sunnmøre, -for det meste mellom Ålesund og Hjørundfjorden.
* **1962**: Tatt ut av rutefarten og lagt i opplag i Vegsund.
* **Januar 1963**: Sank under opplag i Vegsund fordi en åpen ventil kom under vann da skipet sank noe ned etter et snøfall. Hevet kort etter, men ble ikke funnet regningsvarende å reparere.
* **Mai 1963**: Solgt til Maaløy Skipsopphugning, Måløy. Vurdert reparert og ombygd, men dette ble det ikke noe av. Ble i stedet opphugget i Måløy.
* **Januar 1965**: Slettet fra norsk register.

## Referanser
Ole Daniel Bruun

**Ole Daniel Bruun** (født 7. juli 1933 på Frederiksberg i Danmark, død 27. november 2014) var en norsk arkitekt og forkjemper for bygningsvern. Han har også skrevet flere bøker.

## Liv og arbeid
Ole Daniel Bruun flyttet til Oslo fra Danmark som femåring.

Ole Daniel Bruun var utdannet sivilarkitekt ved Norges tekniske høgskole i 1965. Han var ansatt hos Georg Greve-Geir Grung arkitekter 1965&ndash;1969 og drev siden egen praksis i Oslo. Bruun engasjerte seg i bygningsvern etter at Eckersbergs gate 19 i Oslo ble foreslått revet (og senere revet) i 1971. Han meldte seg da inn i Fortidsminneforeningen, og ble rask tillitsvalgt der. Fra 1976 til 1982 var han styreformann i foreningens avdeling for Oslo og Akershus. Blant foreningens største seiere i denne perioden var at Oslo kommune i 1980 vedtok en ny  reguleringsplan som bidro til å bevare villabebyggelsen på Frogner.

I 1973 stilte Ole Daniel Bruun seg i spissen mot planene om å rive Frogner Menighets Hus, Schafteløkken. Menigheten ønsket å rive Schafteløkken for å utvide sitt aldershjem. Ole Daniel Bruun stilte til valg til Frogner menighetsråd for å motarbeide planene fra innsiden. Han var medlem der fra 1982 til 2005. Ole Daniel Bruun tillegges mye av æren for at Oslo bystyre i 1985 vedtok å verne Schafteløkken. Han sto senere i spissen for menighetens rehabilitering av eiendommen.

Fra 1985 til 1997 var Bruun styreformann i Selskabet for Oslo Byes Vel. Ingen andre har til nå innehatt denne stillingen i så lang tid. I sin formannstid markerte han seg sterkt i flere debatter om Oslos utseende og utvikling. Han engasjete seg mot planene til IN’BY om glasstak over Studenterlunden og Torggata, og for opera i Bjørvika (dog med en annen plassering enn den fikk til slutt). Bestumkilen, Vestbanen, Fjellinjen, Tjuvholmen, fortetting av villastrøk, plassering av ny konteinerhavn og Gimlestrøkets fremtid var andre saker han engasjerte seg i. Med Bruun som formann ble Selskabet for Oslo Byes Vel kritisert for å innta en konservativ tilnærming til byutvikling, med vekt på vern fremfor fornyelse. Av andre ble han sett på som en motvekt mot rivningsiver og manglende respekt for byens egenart.

I 2002 ble han derfor hedret med æresprisen Bypatrioten av Oslo Byes Vel for sitt arbeid for vern av Oslos bygningskultur og særpreg.

## Bibliografi
* 1988: *Eldre trehus : håndbok i boligutbedring*
* 1998: *Frogner menighet og bydel gjennom 100 år : 1898-1998.* Jubileumsskrift ved Frogner menighets 100-årsjubileum
* 1999: *Arkitektur I Oslo: En Veiviser Til Byens Bygningsmiljø* ISBN 9788257309480
* 2008: *Arkitektur I Oslo: En Veiviser Til Byens Bygningsmiljø* (ny utgave) ISBN 9788257319458

## Referanser


## Eksterne lenker
* Harmoniske Frogner
La Angostura-demningen

**La Angostura-demningen**, også kjent som *Belisario Dominguez*, er en demning med vannkraftverk ved elva Grijalva, i kommunen Venustiano Carranza 53&nbsp;km sørøst for byen Tuxtla Gutiérrez i delstaten Chiapas i det sørlige Mexico. Kraftverket har en installert produksjonseffekt på 900 MW, fordelt på fem turbiner. Kraften brukes i industriområdene i det sentrale Mexico. Årsproduksjonen er 2,035 TWh. vannreservoaret som demmes opp er på ca. 18&nbsp;km³ (18 milliarder m³) vannvolum.

I vassdraget Rio Griljava-Mexcalapa er det installert 4&nbsp;800 MW vannkraftkapasitet med en årsproduksjon på nesten 15 TWh. Kraftverken er:
* La Angostura-demningen *Belisario Domínguez* – 900 MW, 2,04 TWh
* Chicoasen-demningen *Manuel Moreno Torres* – 2&nbsp;350 MW, 6,0 TWh
* Malpaso-demningen *Netzahualcóyotl* – 1&nbsp;080 MW, 3,0 TWh
* Peñitas-demningen *Angel Albino Corzo* – 420 MW, 1,45 TWh

## Referanser


## Eksterne lenker
* CFE – liste over statsselskapets kraftverk.
* CFE – «POISE 2008-2017» – side 2-5.
* Ciepac - Boletin 303, 21. august 2002 - «Los Megaproyectos Hidroeléctricos del PPP», del 2.
Promotor (Genetikk)

Promotor  er et område av DNA som signaliserer hvor transkripsjon av et gen skal starte. Promotoren befinner seg i nærheten av genet, oppstrøms på den samme DNA tråden. Promotorene er omtrent 100-1000 basepar lange. 

Enzymet RNA-polymerase binder seg til et sete i promotoren.
New Island

**New Island** (spansk: *Isla de Goicoechea*) er den vestligste av de bebodde øyene på Falklandsøyene. Den ligger nord for Beaver Island, og avstanden til hovedstaden Stanley er 238 km.

Øya har et rikt dyreliv med store kolonier av pingviner, petreller, seler og albatrosser. Av øyas to eiendommer er **New Island South** et offentlig naturreservat, mens **New Island North**, som også drives som et naturreservat, er privateid. Begge reservatene administreres av *New Island Conservation Trust*.

## Historie
New Island var en viktig base for amerikanske sel- og hvalfangere på slutten av 1700-tallet på grunn av ressursrikdommen og de gode havnene som finnes her. Øyas navn kommer av fangstmennenes hjemmehavner – New York, New Bedford, New London med flere.

I 1813 berget den amerikanske kapteinen Charles H. Barnard fra Nantucket britiske skipbrudne ved Speedwell Island mens han var på selfangst. Dette var under den britisk-amerikanske krig, og Barnard og hans mannskap på fire ble etterlatt på New Island. I to år var de strandet på øya før unnsetningen kom. Barnard publiserte sin historie i 1829.

Det norske hvalfangstselskapet Ørnen, kontrollert av Christen Christensen, sendte sesongen 1905/06 det første moderne flytende hvalkokeri, «Admiralen», til New Island. Skipet ankom øya på julaften 1905 og fanget i løpet av en måned 40 mindre hval. Deretter fortsatte «Admiralen» til Admiralty Bay på Sør-Shetlandsøyene for å jakte på større hval, og var dermed det første flytende kokeri som drev fangst i Antarktis.

Fra 1908 opererte det skotske selskapet Chr. Salvesen en landstasjon på New Island under navnet *New Whaling Company*. Et transportskip og en hvalbåt ankom 22. desember 1908 og brakte med seg en nedrigget landstasjon fra Fáskrúðsfjörður på Island. Den første hvalen ble skutt 16. januar 1909, men mangel på hval i området førte til at anlegget stengte i 1916. Fremdeles finnes spor etter landstasjonen.

Det har også vært drevet sauehold på øya.

## Referanser


## Litteratur
Barnard, Charles H.: *[http://www.google.co.uk/books?id=JbUBAAAAYAAJ&pg=PA1&dq=Captain+Charles+Barnard#v=onepage&q=&f=false A narrative of the sufferings and adventures of Capt. Charles H. Barnard]*, New York, 1836

## Eksterne lenker
*
El Cajón-demningen (Mexico)

**El Cajón-demningen**, er en statlig eid og drevet demning med vannkraftverk ved elva Río Grande de Santiago, i delstaten Nayarit i Mexico. Kraftverket har en installert produksjonseffekt på 450 MW fordelt på to turbiner, og årsproduksjonen er på 1,23 TWh. Det ble påbegynt i 2003 og ferdigstilt i 2007. Demningen er 186 meter høy og 640 meter lang, og demmer opp et ca. 1,5 km² stort reservoar med 5–12 km³ (5–12 milliarder m³) vannvolum.

## Eksterne lenker
* CFE – liste over statsselskapets kraftverk.
* CFE – «POISE 2008-2017» – side 2-5.
* Explorando Mexico – «Plantas Hidroeléctricas en México».
Frans Josef-ordenen

**Frans Josef-ordenen** (tysk: *Der Kaiserlich-Österreichische Franz-Joseph-Orden*) var en østerriksk orden, innstiftet 2. desember 1849 av keiser Frans Josef I til belønning av militære og sivile fortjenester. Ordenen ble innstiftet på ettårsdagen for keiserens tronbestigelse og ble gitt hans navn. Ved Habsburgrikets sammenbrudd og monarkiets avskaffelse i 1918 opphørte også Frans Josef-ordenen.

## Inndeling
Ved innstiftelsen fikk Frans Josef-ordenen tre grader: Storkors, kommandørkors og ridderkors. Dette ble senere etter hvert endret til fem, slik at Frans Josef-ordenen i struktur ble lik mange andre europeiske ordener organisert etter modell av Æreslegionen. Den første endringen kom i 1869, da kommandørkors med stjerne kom til. I 1901 ble det lagt til en offisersgrad over riddergraden. De fem gradene var deretter:
* Storkors (*Großkreuz*)
* Kommandørkors med stjerne (*Komturkreuz mit Stern*)
* Kommandørkors (*Komturkreuz*)
* Offiserskors (*Offizierskreuz*)
* Ridderkors (*Ritterkreuz*)

I tilknytning til ordenen fantes et fortjenstkors i fem klasser.

## Insignier
Ordenstegnet for Frans Josef-ordenen består av et gullkantet rødemaljert kors med utbøyde korsender. Midt i korset er det plassert en medaljong i hvit emalje der bokstavene «FJ» (for Frans Josef) var plassert. Bokstavene er i gull. Det er også borden som omga medaljongen. Baksiden bærer årstallet 1849. Korset er lagt på en svartemaljert keiserlig dobbeltørn, som i nebbene holder et kjede med ordenens motto: «VIRIBUS UNITIS» (*med forente krefter*). Kjedet henger ned fra nebbene slik at mottoet kommer fram under midtmedaljongen i korset, over korsets nedre arm. Korset er opphengt i båndet i en keiserkrone.  Ved tildeling for militære fortjenester ble ordenstegnet utstyrt med korslagte sverd, plassert mellom korset og kronen.  Ordenstegnene for de forskjellige gradene er like, bortsett fra i størrelse og ved at de er opphengt i bånd med forskjellig utforming. 

Ordensstjernen er i sølv og har grupper av åtte tagger. Stjernen har ordenstegnet med keiserkronen i midten. 

Ordensbåndet er rødt. Ved tildeling for militær innsats i krigstid hadde ordensbåndet hvite kantstriper og smale hvite striper i midten av det røde.

## Tildeling
Frans Josef-ordenen ble tildelt for allmennyttige fortjenester uten hensyn til sosial status eller religiøs tilhørighet. Den kunne tildeles keiserlige undersåtter, så vel som utlendinger. Utnevnelse til ordenen medførte ikke opphøyelse i adelsstanden, slik andre østerrikske ordener kunne. Dette gjorde Frans Josef-ordenen til keiserrikets mest utbredte fortjenstorden. Frans Josef-ordenen ble også benyttet i diplomatisk sammenheng.

## Norske innehavere
Frans Josef-ordenen ble også tildelt nordmenn, blant dem Fridtjof Nansen. 

## Kilder
*Peter Diem: *Die Symbole Österreichs. Zeit und Gesichte in Zeichen*, Wien: Krenmayr & Scheriau, 1995, s. 218
*«Empire of Austria» i Robert Werlich: *Orders and decorations of all nations. Ancient and modern, civil and military*, 2. utgave, Washington DC: Quaker Press, 1974, s. 50–51.
Boomerang (film)

***Boomerang*** er en norsk dokumentarfilm fra 1995 om Politivoldsakene i Bergen på 1970- og 1980-tallet. Regi er ved Trond Kvist og Gunnar Vikene. Fotograferingen er ved Kjell Vassdal og klipping ved Erland Edenholm. Produsenter er Hans Otto Nicolaisen / Erland Edenholm og produksjonsselskap er «Montage film & video produksjon as».

## Referanser


## Eksterne lenker
*
El Caracol-demningen

**El Caracol-demningen**, også kjent som *Carlos Ramírez Ulloa* , er en statlig eid og drevet demning med vannkraftverk i elva Balsas i kommunen Apaxtla i delstaten Guerrero i det sørvestre Mexico. Kraftverket har en installert produksjonseffekt på 600 MW fordelt på tre turbiner, og anlegget stod ferdigbygget i 1986.

## Referanser


## Eksterne lenker
* CFE – liste over statsselskapets kraftverk.
Zimapán-demningen

**Zimapán-demningen**, også kjent som *Fernando Hiriart Balderrama* , er en statlig eid og drevet demning med vannkraftverk i kommunen Zimapán i delstaten Hidalgo i Mexico. Kraftverket har en installert produksjonseffekt på 292 MW fordelt på to turbiner. Anlegget ble påbegynt i 1989 og stod ferdigbygget i 1996.

## Eksterne lenker
* CFE – liste over statsselskapets kraftverk.
Huites-demningen

**Huites-demningen**, også kjent som *Luis Donaldo Colosio* , er en statlig eid og drevet 162 meter høy demning med vannkraftverk i kommunen Choix, øverst i vassdraget Río Fuerte i delstaten Sinaloa i det vestlige Mexico. Denne elva renner ut ved byen Los Mochis. Kraftverket har en installert produksjonseffekt på 422 MW fordelt på to turbiner, og anlegget stod ferdigbygget i 1996. 

## Referanser


## Eksterne lenker
* CFE – liste over statsselskapets kraftverk.
* UNI-EIA – «Huites irrigation project».
Mazatepec-demningen

**Mazatepec-demningen**, også kjent som *Luis Donaldo Colosio*, er en statlig eid og drevet demning med vannkraftverk i kommunen Tlatlauquitepec i delstaten Puebla i Mexico. Kraftverket har en installert produksjonseffekt på 220 MW fordelt på fire turbiner, og anlegget stod ferdigbygget i 1962. 

## Referanser


## Eksterne lenker
* CFE – liste over statsselskapets kraftverk.
El Novillo-demningen

**El Novillo-demningen**, også kjent som *Plutarco Elías Calles*, er en statlig eid og drevet demning med vannkraftverk i kommunen Soyopa i delstaten Sonora i Mexico. Kraftverket har en installert produksjonseffekt på 135 MW fordelt på tre turbiner. Anlegget stod ferdigbygget i 1964. 

## Referanser


## Eksterne lenker
* CFE – liste over statsselskapets kraftverk.
Aguamilpa-demningen

**Aguamilpa-demningen**, også kjent som *Aguamilpa Solidaridad*, er en statlig eid og drevet demning med vannkraftverk i elva Río Grande de Santiago i kommunen Tepic i delstaten Nayarit i Mexico. Kraftverket har en installert produksjonseffekt på 960 MW fordelt på tre turbiner, og anlegget stod ferdigbygd i 1994. 

## Eksterne lenker
* CFE – liste over statsselskapets kraftverk.
Temascal-demningen

**Temascal-demningen**, er en statlig eid og drevet demning med vannkraftverk i kommunen San Miguel Soyaltepec i delstaten Oaxaca i Mexico. Kraftverket har en installert produksjonseffekt på 354 MW fordelt på seks turbiner, og anlegget stod ferdigbygget i 1959. Årsproduksjonen er hele 1,54 TWh, som er en meget god utnyttelse av effekten.

## Eksterne lenker
* CFE – liste over statsselskapets kraftverk.
* CFE – «POISE 2008-2017» – side 2-5.
Basil Spalding de Garmendia

**Basil Spalding de Garmendia** (født 28. februar 1860 i Baltimore i Maryland, død 9. november 1932) var en amerikansk tennisspiller som deltok i de olympiske leker 1900 i Paris

Spalding de Garmendia vant en olympisk sølvmedalje i tennis under Sommer-OL 1900 i Paris. Sammen med franske Max Décugis kom de på andreplass i doubleturneringen. I finalen, som de tapte med 1-6, 1-6, 0-6, møtte de de britiske brødrene Lawrence og Reginald Doherty.

## OL-medaljer
* 1900  Paris -  Bronse i tennis, double (sammen med Max Décugis)

## Referanser


## Eksterne lenker
*
La Yesca-demningen

** La Yesca-demningen** er en statlig demning med vannkraftverk i delstaten Jalisco i Mexico. Vannkraftanlegget ligger 105 km nordvest for millionbyen Guadalajara i det nordvestre Mexico. Kraftverket har en installert produksjonseffekt på 750 MW fordelt, ble påbegynt i 2008 og offisielt satt i drift 6. november 2012. Reservoaret kan holde opptil 2,4 km³ vannvolum (2,4 mill m³).

## Referanser


## Eksterne lenker
* Explorando Mexico – «Plantas Hidroeléctricas en México».
* IngeNET - film som viser utbyggingen av kraftverket.
Erland Edenholm

**Erland Edenholm** (født 1963) er en svensk regissør og flimklipper bosatt i Oslo og i Bergen mellom 1983 og 1990.

Han vant Gullruten 2022 i klassen beste klipp dokumentar for *Odelsgut og fantefølge*.

## Filmer
### Regi
* *Oppdraget* TV2 1994
* *Vis meg ditt kjøleskap* NRK 1996
* *Ozon* NRK 1997 barne- og ungdomsprogram
* *Husdrømmen* NRK 2009 klipp og co-regi med Are Faaberg

### Klipp
* *[[Boomerang (film)|Boomerang]]* (1995) – om politivoldsakene i Bergen
* *Stein og Stjerner* Regi: Lars Nilsen (se lenke nedenfor)
* *Fuckin' Rock'n Rolla* Regi: Fritjof Kjæreng
* *Kong Husain av Pakista...* Regi: Fritjoff Kjæreng
* *[[Heftig og begeistret]]* (b-klipp) Regi: Knut Erik Jensen
* *Odelsgut og fantefølge* (2020) regi: 

## Referanser


## Eksterne lenker
* 
* http://www.filmklippere.com/
* http://www.fx.no/
* http://www.youtube.com/watch?v=qJZ88e9yMy0
Jelena Romanova

**Jelena Nikolajevna Romanova** (russisk Елена Николаевна Романова; født 20. mars 1963 i Nesjenskoje), død 28. januar 2007 i Volgograd) var en russisk friidrettsutøver som konkurrerte i mellomdistanseløp.

Romanovas første internasjonale mesterskap var VM 1987 i Roma der hun ble nummer fem på 5000 meter. Hun startet også på 10&nbsp;000 meter, men fullførte ikke løpet. Under OL 1988 i Seoul ble hun nummer fire på 3000 meter. Tiden, 8.30,45, ble hennes personlige rekord på distansen. 

Romanovas store gjennombrudd kom ved EM 1990 i Split der hun tok gull på 10&nbsp;000 meter og sølv på 3000 meter. Medalje ble det også under VM 1991 i Tokyo, her fikk hun sølv på 3000 meter etter å ha blitt slått av lagvenninnen Tatjana Samolenko.  

Romanovas fremste resultat kom under OL 1992 i Barcelona, der hun konkurrerte for Samveldet av uavhengige stater (SUS) på 3000 meter. I finalen slo hun den regjerende mesteren Samolenko og vant gullmedaljen.

Etter OL-gullet deltok hun i VM 1993 i Stuttgart der hun ble nummer 6. Samme plassering ble det på 5000-meteren under OL 1996 i Atlanta . 

Romanova ble funnet død i sin leilighet Volgorad i januar 2007. Dødsårsaken er ikke offentliggjort. Hun ble 43 år gammel.

## Referanser


## Eksterne lenker
*
Archibald Warden

**Archibald Adam Warden** (født 11. mai 1869, død 7. oktober 1943) var en britisk tennisspiller som deltok i de olympiske leker 1900 i Paris.

Warden vant en olympisk bronsemedalje i tennis under OL 1900 i Paris. Han kom på tredjeplass i mixeddoubleturneringen sammen med Hedwiga Rosenbaumová fra Böhmen. De tapte semifinalen til Hélène Prévost og Harold Mahony. Det ble ikke spilt noen kamp om tredjeplassene, og de tapende semifinalistene har i ettertid blitt tildelt bronsemedaljer.

## OL-medaljer
* 1900  Paris -  Bronse i tennis, mixeddouble  Böhmen  / Storbritannia.

## Referanser


## Eksterne lenker
*
Ivo van Damme

**Ivo van Damme** (født 21. februar 1954, død 29. desember 1976) var en belgisk friidrettsutøver (mellomdistanseløper).

Van Damme debuterte i mesterskapssammenheng i 1973 da han ble nummer 4 i junior-VM. Det store gjennombruddet kom under OL 1976 i Montréal der han tok sølv på både 800 og 1500 meter. Senere samme år omkom van Damme i en bilulykke.
## Referanser


## Eksterne lenker
* 
Siden 1977 har friidrettsstevnet Memorial van Damme blitt arrangert i Brussel til minne om Ivo van Damme.
André Prévost

**André Prévost**  var en fransk tennisspiller som deltok i de olympiske leker 1900 i Paris.

Prévost vant en olympisk bronsemedalje i tennis under Sommer-OL 1900 i Paris. I doubleturneringen for menn kom han på tredjeplass sammen med Georges de la Chapelle, de tapte semifinalen til det fransk-amerikanske doubleparet Max Décugis og Basil Spalding de Garmendia som siden tapte finalen til brødrene Reginald og Lawrence Doherty. Begge parene som tapte semifinalene fikk bronsemedaljer.

## OL-medaljer
* 1900  Paris -  Bronse i tennis, double (sammen med Georges de la Chapelle)  Frankrike

## Referanser


## Eksterne lenker
*
Cahora Bassa-demningen

**Cahora Bassa-demningen** er det sørlige Afrikas største demning og vannkraftverk, og demmer opp regionens største kunstige innsjø – Cahora Bassa. Kraftverket ligger i provinsen Tete i Mosambik, ved Zambezi-elva. Byggingen av Cahora Bassa-demningen ble satt i gang i 1969, og fyllingen av demningen startet i desember 1974. Installert kapasitet er 2&nbsp;075 MW, men maksimal produksjon er normalt 1&nbsp;760 MW. Den blir drevet av Hidroelectrica de Cahora Bassa.

Innsjøen er på 2700 km² med gjennomsnittsdybde 20,9 m, og det demmes opp en vannmengde på 65 km³ (65 milliarder m³). Demningen er 165 meter høy og 303 meter lang. 

Cahora Bassa-demningen er en av de tre betydelige demningene i Zambezi-elvesystemet, de andre er Kariba-demningen og Itezhi-Tezhi-demningen. Itezhi-Tezhi ligger ikke på hovedstrømmen til Zambezi, men på bielva Kafue. 
Siden demningen ble satt i drift, har Zambezi fått en langt mer regulert flyt. 

## Referanser


## Kilder
* World Lake Database
Hyleas Fountain

**Hyleas Fountain** (født 1981) er en amerikansk friidrettsutøver som konkurrerer i mangekamp.

Fountain startet karrieren som høydehopper og deltok i junior-VM 2000 uten å kvalifisere seg til finalen. Hennes første seniormesterskap i sjukamp var VM 2005 i Helsingfors der hun kom på tolvteplass. Ved innendørs-VM 2006 i Moskva kom hun på åttendeplass i femkamp, og i VM 2007 i Osaka måtte hun bryte konkurransen.

Fountains hittil beste resultat kom under OL 2008 i Beijing, der hun ble flyttet opp fra bronse- til sølvplass etter at Ljudmila Blonska, som opprinnelig hadde bedre resultat, ble diskvalifisert for doping.

## Referanser


## Eksterne lenker
*
Kafue-demningen

**Kafue-demningen** er en demning i Zambia. Hovedformålet er generering av vannkraft i det tilsluttede kraftverk, *Kafue Gorge Upper Power Station*. Den demmer opp Kafue-elva, en bielv til Zambezi. Den har et forholdsvis lite reservoar og blir regulert med Itezhi-Tezhi-demningen vel 230 km (450 km langs elva) oppstrøms. Byggingen av demningen ble satt i gang i 1964, og fyllingen av reservoaret startet i 1971. Installert kapasitet er 900 MW siden 1972, fordelt på seks generatorer. Kafue elven mister 550 høydemeter i Kafue kløften og en demning til lengre nedstrøms er planlagt (Kafue Gorge Lower Power Station). 

Utenom kraftproduksjonen tjener demningen til regulerings- og vannforsyningsformål. Innsjøen på 20 km² har en vannmengde på 0,8 km³ (765 mill m³). Demningen er 58 meter høy. 

Andre betydelige demninger i Zambezi er Cahora Bassa-demningen og Kariba-demningen, mens den andre viktige demningen på Kafue-elva er Itezhi-Tezhi-demningen, som ligger 230 km unna (450 km ovenfor langs elva).

## Eksterne lenker
* Hydrosystem Kafue (PDF, tysk)
* Restoring the Kafue Flats (PDF, engelsk – 115 kB)
* Kafue-Lower-Prosjektet (s.17) (PDF, engelsk – 1,15 MB)
* Fakta om Kafue-demningen.
Karibademningen

**Kariba-demningen** er det sørlige Afrikas nest største demning og vannkraftverk, og demmer opp Zambezi-elva på grensa mellom Zambia og Zimbabwe. Byggingen av demningen ble satt i gang i 1955, og fyllingen av demningen startet i 1959. Installert kapasitet er 1&nbsp;320 MW.  Kraftproduksjonen forsyner de to eierlandene Zambia og Zimbabwe med ca. 6,5 TWh totalt årlig.

Innsjøen er på 5&nbsp;500 km², og med lengde 220 km og bredde inntil 40 km er den det største oppdemmede reservoaret på Zambesi-elva. Det demmes opp en vannmengde på 180 km³ (180 milliarder m³). Demningen er 128 meter høy og 579 meter lang. 

Andre betydelige demninger i Zambesi er Cahora Bassa-demningen og Itezhi-Tezhi-demningen. Itezhi-Tezhi ligger ikke på hovedstrømmen til Zambezi, men på bielva Kafue.  

## Kilder
* Structurae - «Kariba-Talsperre».
* World Commission on Dams – Case study «Kariba Dam-Zambezi River Basin».
Itezhi-Tezhi-demningen

**Itezhi-Tezhi-demningen** er en demning i Zambia, og demmer opp Kafue-elva, en bielv til Zambesi. Byggingen av demningen ble satt i gang i 1974, og fyllingen av reservoaret startet i 1976. Et vannkraftverk med en planlagt kapasitet på 120 MW, fordelt på to generatorer skal stå ferdig i 2013.

Innsjøen som demmes opp tjener regulerings- og flomformål, og for innsjøfiske. Men ved å demme opp elva har både fiskebestand, dyreliv og planteliv nedenfor demningen stagnert. Innsjøen som demmes har en vannmengde på 6 km³. Demningen er 65 meter høy og 1&nbsp;800 meter lang. Andre betydelige demninger i Zambesi er Cahora Bassa-demningen og Kariba-demningen., mens den andre viktige demningen på Kafue-elva er Kafue-demningen, som ligger 230 km unna (450 km langs elva).

## Kilder
* African Business News - «ZESCO, TATA sign US$150 million Zambian hydro power station deal».
*Africa Dams Briefing 2010 – International Rivers. Besøkt 23. juli 2010.
Valentina Jegorova

**Valentina Mikhajlovna Jegorova** (russisk: Валентина Михайловна Егорова; født 16. februar 1964) er en russisk tidligere friidrettsutøver som konkurrerte i langdistanseløping.

Jegorovas fremste meritt er gullmedaljen i maraton fra OL 1992 i Barcelona. Hun tok også sølv i Atlanta fire år senere, da slått av Etiopias Fatuma Roba.

## Personlige rekorder
* Maraton 2.23.33

## Referanser


## Eksterne lenker
*
Betty Robinson

**Elizabeth «Betty» Robinson** (født 23. august 1911 i Riverdale i Illinois, død 18. mai 1999) var en amerikansk friidrettsutøver som konkurrerte i 1920-årene og 1930-årene i sprint.

Robinsons første mesterskap var OL 1928 i Amsterdam, der hun ble den første kvinnen som vant gull på 100 meter. Seierstiden innebar også ny verdensrekord på distansen. Hun var også med på det amerikanske stafettlaget som tok bronse på 4&nbsp;×&nbsp;100 meter.

I 1931 var Robinson i en flyulykke og ble alvorlig skadet. Hun kunne ikke gå på to år og gikk glipp av OL 1932. Hun var imidlertid tilbake til OL 1936 i Berlin, der hun var med på å vinne gull for USA på 4&nbsp;×&nbsp;100 meter stafett.

## Referanser


## Eksterne lenker
* 
* Fakta på olympic.org
Otis Harris

**Otis Harris** (født 30. juni 1982) er en amerikansk friidrettsutøver som konkurrerer på 400 meter. 

Harris løp på under 45 sekunder for første gang i karrieren i 2003. I 2004 deltok han i sommerlekene i Aten der han løp både 400 meter og stafetten. På 400 meter satte Harris ny personlig rekord med tiden 44,16 idet han tok sølvmedaljen etter landsmannen Jeremy Wariner. På stafettlaget på 4&nbsp;x&nbsp;400&nbsp;meter løp han den første etappen for USA, som tok gullet foran Australia og Nigeria.

Samme år ble han nummer tre i IAAF World Athletics Final. Siden det har ikke Harris deltatt i noen større mesterskap.

## Referanser


## Eksterne lenker
*
Stephanie Brown Trafton

**Stephanie Brown Trafton** (født 1. desember 1979 i San Luis Obispo i California) er en amerikansk friidrettsutøver som konkurrerer i diskos.

Brown Trafton deltok ved Sommer-OL 2004 i Athen, men hun gikk ikke videre til finaleomgangen.  Hun innledet 2008-sesongen ved å sette ny personlig rekord med 66,17. Hun deltok også under OL 2008, og her tok hun USAs første diskosgull siden Lillian Copeland vant i Los Angeles i 1932.

## Referanser


## Eksterne lenker
*
Benrathlinjen

**Benrathlinjen** utgjør den språklige grensen mellom de nordtyske dialekter og det høytyske/mellomtyske dialektområdet. 

Linjen  betegner skillet i isoglossen *maken-machen* innenfor det kontinenental-vestgermanske dialektområde. Den tenkte linjen løper i vest-øst retning fra Eupen i Belgia gjennom Tyskland over Aachen og Benrath (en bydel i Düsseldorf) der den krysser Rhinen, over Olpe, Kassel, Nordhausen, Aschersleben og Dessau-Rosslau, der den krysser Elben, til Berlin og Frankfurt (Oder). 
## Referanser
Gaustadbekkdalen

**Gaustadbekkdalen** er et strøk i bydel Nordre Aker i Oslo. Gaustadbekkdalen er avgrenset av Ring 3 i nord, Vestgrensa / t.o.m Trimveien i øst, Sognsvannsbekken i vest, og Sognsvannsbanen og Rasmus Winderens vei i sør. Dermed grenser strøket til Gaustad i nord, Sogn i øst, Blindern i sørøst, og Vinderen i sør og vest, der strøket slutter ved Blindern stasjon.

UiO og forskning er svært rådende i Gaustadbekkdalen, området ble allerede i 1952 gjennom et vedtak i Stortinget båndlagt til forskning og undervisning.

## Navn og geografi
Gaustadbekkdalen er et dalsøkk som ligger sør for det gamle Gaustadjordet, og naturlig nok ved Gaustadbekken. Det er over femti år siden sist Gaustadbekken gikk over bakken, men denne skal frem igjen til overflaten i forbindelse med 2010-byggeprosjektet (se avsnitt lenger nede).

## Bebyggelse
Området består av anlegg for forskning og undervisning. I dag er rundt en tredel av Norges samlede forsknings- og
utviklingsressurser lokalisert i området.

Så langt er fire bygg/komplekser bygget, alle ligger sør for Problemveien:
* Forskningsparken i Oslo – 140 bedrifter, forskningsgrupper og institutter (til sammen 1700 personer) driver FoU-virksomhet innen bioteknologi, IKT, media, materialforskning, elektronikk og miljøforskning.
* Kristen Nygaards hus, frem til 2011 kjent som *Informatikkbygningen*. Inneholder Institutt for informatikk, USIT, og Norsk Regnesentral. Bygget stod klart i 1988.
* Ole-Johan Dahls hus, bygget under arbeidstittelen *Ifi2*. Institutt for informatikks bygg nummer to. Bygget stod ferdig i slutten av 2010, og ble åpnet i januar 2011.
* SINTEF-bygget

Området har også sin egen t-banestasjon og trikkeholdeplass, naturlig nok oppkalt etter Forskningsparken: Forskningsparken stasjon. Helt i strøkgrensene finner man også Blindern t-banestasjon og Gaustadalléen holdeplass for trikk.

### Videre utbygging
Det nye forsknings- og undervisningsbygget for livsvitenskap, kjemi og farmasi på UiO skal bygges her f.o.m 2016, og blir på 66.000 kvadratmeter Norges største universitetsbygg. De samlede kostnadene frem til byggestart i 2016 anslås til 200 millioner kroner, mens totalkostnadene blir 3,5 milliarder kroner.

### Studentvelferd
Helt i nordøst (i Trimveien) har studentene hatt velferdstilbud siden siste halvdel av 90-tallet. Her finner man idrettsbygget Domus Athletica (1996) som ga navn til Trimveien, og Vestgrensa studentby (1999).

## Referanser


## Eksterne lenker
* 
* Statsbygg – Gaustadbekkdalen nord
* NRK – Nytt turområde på Blindern
* Aftenposten – Norges Silicon Valley (fra 24.04.10)
Supervideografen

**Supervideografen** er en norsk innretning for vidvinkelopptak av video, utviklet av Bjarne Sandemose og Ivo Caprino. Opptak fra fem Sony-kameraer skapte et 225 graders bilde.  De fem filmene ble overført til laserdisk og vist samtidig på fem lerret og med fem lydkilder i en sal benevnt *Videograf*. Ideen kom fra Epcot, der ni kameraer skapte et 360 graders bilde. I 1995 etablerte man firmaet *Caprino Panoramic*, ledet av Ivonne Caprino og Chris Newhouse. I 2004 var det blitt produsert tretti filmer.
## Filmer
#*Nordkapp* installert ved det nye Nordkappsentret (15 minutter, 1988).
#*Norge på kryss og tvers*, installert ved Hunderfossen Familiepark.  Tre deler (1989, 1991 og 1995)
#*En olympisk vinterlek* (1993)
#*Operasjon isbre* om Jostedalsbreen, installert ved Bremuseet i Fjærland (1991)
#*Offshore Experience* for Norsk Hydro (1992)
#Hardangervidda, installert ved Naturmuseet i Eidfjord (1995)
#*Med havet som levevei – Norge fra kyst til hav* ved Sjøfartsmuseet (18 minutter, 1997)
#Maritims Haugesund
#Film om Akvariet i Bergen
#Film om Svalbard installert ved Polaria (1995).  
#*Didrik Datas verden*  (2004).  Om Arktis og Pingviner.  Med Torkjell Berulfsen i hovedrollen.  Vist ved Hunderfossen.

## Referanser
Inter-Folk

**Inter-Folk** er en bistandsorganisasjon for norske folkehøgskoler og er den kanalen folkehøgskolene har til å søke midler fra Norad til nye forprosjekter/prosjekter i utviklingsland. Siden all kontakt mellom mennesker kan ses på brobygging er også en bro benyttet som organisasjonens logo. Gjennom de ulike prosjektene skapes kontakt mellom mennesker fra ulike verdensdeler.

Inter-Folk ønsker å utfordre til solidaritet med verdens fattige folk og å formidle folkehøgskoletanken til andre verdensdeler.

## Eksterne lenker
* Om Inter-Folk
* Inter-Folks styre